《星子楼》
宋代·胡致隆

葛中藤杖竹籧篨，静夜江楼纵目初。海兽擎山出彭蠡，玉龙衔目下匡庐。

三更云尽猿啼露，十里月寒人捕鱼。已问湖山借圭角，他年来此老樵渔。

作者简介：胡致隆，字藏之，临江（今江西樟树西南）人。自号萧滩居士。父彦明与黄庭坚进士同年，故以诗取知于庭坚。事见《芦浦笔记》卷一○。今录诗九首。